جامع مسجد مکلی

جامع مسجد مکلی مکلی، ٹھٹہ میں واقع تاریخی مسجد ہے جو شیخ حماد جمالی کے مدرسے کے قریب واقع ہے اور اس وقت زبوں حالت میں موجود ہے۔ مسجد کے شمال مغرب میں شیخ حماد جمالی کا مقبرہ واقع ہے۔ اسے  بھی کہا جاتا ہے کیونکہ مسجد کے قریب مائی مکلی کی قبر موجود ہے۔ یہ مسجد قاضی عبد اللہ کے مزار کے شمال مغربی گوشے پر واقع ہے۔

 تاریخ 
تصغیر|جامع مسجد اور اس کے بائیں جانب مائی مکلی کی قبر
روایت کے مطابق غالبا سنہ 1388ء میں جام تماچی بن جام انڑ سلطان فیروز شاہ تغلق کی وفات کے بعد دہلی سے آزاد ہو کر ٹھٹہ پہنچے تو وہ دوبارہ سندھ کی سلطنت کے تخت پر بیٹھے۔ اسی عرصے میں انھوں نے یہ مسجد اپنے مرشد شیخ حماد جمالی کی خانقاہ کے قریب تعمیر کروائی۔ اس زمانے میں یہ جامع مسجد تھی۔

اس وقت مسجد کچھ منہدم حالت میں موجود ہے تاہم آثار سے معلوم ہوتا ہے کہ مشرق کی جانب ایک بڑی دیوار موجود تھی جو نمازیوں کے لیے کھلی فضا میں نماز ادا کرنے کی جگہ کے طور پر استعمال ہوتی تھی۔ مسجد 64x29 فٹ کے رقبے پر مشتمل ہے اور اس کے تین محرابی دروازے ہیں۔ جنوب، شمال اور مشرق کے دروازے نوک دار محرابوں پر قائم ہیں۔ دیواروں کو اندر اور باہر چونے کے گارے سے پلستر کیا گیا ہے جبکہ فرش پتھروں کا بنا ہوا ہے۔

اندرونی ہال منفرد طرز کا ہے۔ یہ ایک کشادہ کمرہ ہے جس کے دروازوں کے پیچھے یا اندر شہتیر دیے گئے ہیں۔ درمیانی دروازہ باقی دونوں سے بڑا ہے اور عمودی انداز کی مخصوص محرابی بناوٹ پر قائم ہے۔ مغرب کی سمت محراب واقع ہے جو تکونی شکل کی ہے۔ یہ عمارت سمہ دور کی تعمیرات کا ایک عمدہ نمونہ ہے۔ فی الحال یہ مقام محکمۂ آثارِ قدیمہ پاکستان کی نگرانی میں ہے۔

 حوالہ جات 

زمرہ:سمہ خاندان کا طرز تعمیر
زمرہ:ایشیا میں 1388ء کی تاسیسات
زمرہ:ٹھٹہ کے سیاحتی مقامات
زمرہ:جامع مساجد
زمرہ:سندھ کی مساجد
زمرہ:ضلع ٹھٹہ
زمرہ:1380ء کی دہائی میں مکمل ہونے والی مساجد